Kan ek vir myself lag… – Bali Drome
Ek sit op hierdie Saterdag oggend in my winkelhoekie, en ek wonder. Lag ander ook vir hulself?
Of is daar iets fout met my. Ek kuier so op Google rond, nogal tussen die diere “funnies”, en ek herken myself in elke derde prentjie. Jip, daai is ek…ek kan ook so geskok lyk. Ja, en ek sal ook so ñ onnosel ding kan kwytraak.
My manlief lag gewoonlik vir my boo-boos, maar soms skud hy net sy kop. Dan vat ek maar die lag en draai hom om, dat hy binnekant toe kyk. Ook net vir ñ rukkie…
Is dit die ouderdom wat jou gereed kry vir die tyd wanneer jy dalk gaan snaaks wees sonder dat jy dit weet. En as jy dit weet, dat jy nie sal kwaad raak as ander lag nie. Of, het jou kinders jou vroeg reeds voorberei op ‘lag vir jouself’. Veral tieners. Vir húlle mag jy werklik nie lag nie. Maar dalk herken jy jouself ñ bietjie as jy die front so moet voorhou…
Vanoggend het my blok vriende vergeet dat ek sit en wag vir bietjie humor. Toe besluit ek om myself maar te vermaak, is mos nou nie pateties nie. En sowaar, daar loop ek myself toe oral raak. Bring dit onthou tye terug, van oomblikke wat net ék van weet.
En vind ek ook ñ fototjie wat met my praat. Una, as jy ñ diertjie was, was dit jý hierdie.
Author travel460Posted on Januarie 28, 2017 Januarie 28, 2017
9 thoughts on “Kan ek vir myself lag…”
Januarie 28, 2017 om 8:44 vm
As jy nie vir jouself lag nie, sal iemand dit weldrae vir jou doen.
Januarie 28, 2017 om 12:29 nm
Weet ni wasr kom julle almal aan d oulike foti’s nie. Met my koordinasie het ek van kleinsaf geleer om vir myself te lag: dislag of huil en lag is beter! Lees maar my kraterstories op d blog ad jy meer wil weet. Groete daar!
Januarie 28, 2017 om 12:30 nm
Ek sal defnitief gaan lees.xxx
Januarie 28, 2017 om 2:45 nm
Januarie 28, 2017 om 5:24 nm
Om vir jouself te lag verg ‘n bepaalde grootheid van gees – ek is nog nie daar nie!
Januarie 28, 2017 om 5:35 nm
Aha jy weet ek hou van grappies. Dankie vir die deel
Januarie 29, 2017 om 7:06 vm
Sit ek ook en lag…ja, ek sit en lag soms ook oor niks…maar dan skud die kids hul koppe en dink ma is mal…lag is goed vir die siel….
Januarie 29, 2017 om 4:41 nm
Dankie vir die giggles. Baie geniet
Januarie 30, 2017 om 5:24 vm
Menz lag gereeld vir menzself …. en by menzself as mens anderster prentjies sien. MenzseMan noem menz dan ‘n “sick puppy” … 😀
Vorige Previous post: Bottelwater?Watwou.
Volgende Next post: even so, it is well with my soul.